আমি জানি, আমার এ কথায় অনেকে রুষ্ঠ হবেন। বলবেন, এটির জন্যে পুরো সামরিক বাহিনী দায়ী নয়। এক শ্রেণীর সামরিক কর্মকর্তা দায়ী। তাই যদি হয়, তা হলে পুরো সামরিক বাহিনীর পক্ষ থেকে উচিত আনুষ্ঠানিকভাবে একথা বলা,- যেসব সামরিক শাসন আমাদের সহ্য করতে হয়েছে, তার জন্যে দায়ী নেহাৎই জিয়াউর রহমান আর এরশাদ এবং তাদের সহযোগীরা। তাদের বলা উচিত, ১৫ আগস্টের বর্বরতম ঘটনার দায় তাদের নয়। কিন্তু না, তারা অনেক কিছুরই ঘোষণা দিতে পারেন, অথচ এই ব্যাপারে তাদের ভূমিকা গোলাম আযম-নিজামী-কামরুজ্জামানদের মতোই সলাজ,- তারা বলতে রাজি নন, ওই সব করার ফলে গোটা সামরিক বাহিনীর ভাবমূর্তি নষ্ট হয়েছে কিংবা ওসব যারা করেছে তারা সামরিক বাহিনীর ভাবমূর্তি নষ্ট করেছে এবং ওইসময় সামরিক শাসনে সমর্থন যোগানো সামরিক বাহিনীর ভুল ছিল।